หงส์ เปิดรังรอล้างแค้น ผี ศึกแดงเดือด หนที่ 194 
ศึกแดงเดือดหนที่ 194 หงส์- แดง ลิเวอร์พูล หวังจะเปิดรังแอนฟิลด์ล้างแค้น ผีแดง แมนฯยู ให้ได้ในการแข่งขันฟุตบอลพรีเมียร์ลีก อังกฤษ คู่บิ๊กแมตช์หยุดโลก คืนนี้ (อาทิตย์ 17 ม.ค.) ซีทีเอช สเตเดียม 2 และ พีพีทีวี เอชดี ถ่ายทอดสดให้ชม เริ่ม 21.05 น. ส่วนคู่ที่ 2 ปืนใหญ่ อาร์เซนอล ทีมจ่าฝูง มีข่าวดี เมื่ออาจจะได้ อเล็กซิส ซานเชซ กองหน้าทีมชาติชิลี คัมแบ็กกลับมาลงสนาม ในเกมบุกเยือน ช่างปั้นหม้อ สโต๊ก ซิตี้ เริ่ม 5 ทุ่ม 15 นาที ยิงสดทางซีทีเอช สเตเดียม 3,การแข่งขันฟุตบอลพรีเมียร์ลีก อังกฤษ ฤดูกาล 2015-16 คืนนี้ (อาทิตย์ที่ 17 ม.ค.) มีเกมดวลแข้งเพียงแค่ 2 คู่ แต่คู่เอกเป็นเกมบิ๊กแมตช์หยุดโลก ศึกแดงเดือด ระหว่าง หงส์แดง ลิเวอร์พูล จะเปิดสนามแอนฟิลด์รับการมาเยือนของคู่อริตลอดกาล ปิศาจแดง แมนเชสเตอร์ ยูไนเต็ด เริ่มฟาดแข้งเวลา 21.05 น. ถ่ายทอดสดให้ชมทาง ซีทีเอช สเตเดียม 2 และ พีพีทีวี เอชดี,ศึกแดงเดือดครั้งที่ 194 นัดนี้ หงส์แดง ลิเวอร์พูล จะยังคงไม่มีแข้งตัวหลักอย่าง ฟิลิปเป คูตินโญ เพลย์เมกเกอร์ชาวบราซิเลียน, มาร์ติน สเคอร์เทล ปราการหลังตัวเก๋า และ ดาเนียล สเตอร์ริดจ์ กองหน้าทีมชาติอังกฤษ ที่ต่างประสบปัญหาบาดเจ็บรบกวนด้วยกันทั้งหมด อย่างไรก็ตาม คาดว่า เจอร์เกน คลอปป์ กุนซือมาดเซอร์ชาวเยอรมัน จะยังคงใช้ผู้เล่นชุดเดิมที่เปิดบ้านเสมอกับอาร์เซนอลสุดมันส์ 3-3 เมื่อวันพุธที่ผ่านมา โดยจะใช้ โคโล ตูเร กับ มามาดู ซาโก ยืนเป็นคู่เซ็นเตอร์ฮาล์ฟ แบ็กซ้าย-ขวาเป็น อัลแบร์โต โมเรโน และ นาธาเนียน ไคลน์,ส่วนแดนกลางมี จอร์แดน เฮนเดอร์สัน ปั้นเกมร่วมกับ เจมส์ มิลเนอร์ และ จอร์ดอน ไอบ์ ขณะที่ โจ อัลเลน กองกลางเลือดเวลส์ น่าจะได้เป็นตัวจริง หลังสวมบทฮีโร่ซุปเปอร์ซับยิงช่วยทีมตีเสมอ อาร์เซนอล 3-3 ในนาทีสุดท้าย สำหรับแดนหน้านั้นเชื่อว่า โรแบร์โต ฟีร์มิโน ซึ่งนัดที่แล้วยิงอาร์เซนอลคนเดียว 2 ลูก จะได้ยืนเป็นกองหน้าตัวเป้าเหมือนเดิม ทำให้คริสเตียน เบนเตเก ต้องออกสตาร์ตอยู่บนม้านั่งสำรองต่อไป,ทางด้าน ผีแดง แมนฯ ยู ของ หลุยส์ ฟาน กัล กุนซือจอมปรัชญาชาวดัตช์ ยังคงมีปัญหาในแนวรับ หลังจากนัดที่แล้วถูก นิวคาสเซิล ไล่ตีเจ๊า 3-3 ในช่วงท้ายเกม โดย ดาลีย์ บลินด์ กับ คริส สมอลลิง ยังได้รับโอกาสยืนเป็นเซ็นเตอร์ฮาล์ฟ คู่กัน ขยับมาที่แดนกลาง มอร์แกน ชไนเดอร์ลิน จะยืนเป็นมิดฟิลด์ตัวกลาง ฮวน มาตา กับ อันเดอร์ เฮอร์เรรา จะเป็นตัวขับเคลื่อนเกมรุก ส่วน อ็องโตนี มาร์กเซียล จะถ่างออกไปเล่นทางริมเส้น โดยมี เวย์น รูนีย์ เป็นหัวหอกตัวเป้าเช่นเดิม,จากการเจอกัน 193 นัดที่ผ่านมา ผีแดง แมนฯยู ทำผลงานได้เหนือกว่า โดยเก็บชัยชนะได้ถึง 78 ครั้ง ส่วนหงส์แดงซิวชัยได้ 64 ครั้ง และอีก 51 ครั้งเสมอกัน ส่วนการเจอกันนัดแรกในฤดูกาลนี้ ปรากฏว่า แมนฯ ยู เปิดรังโอลด์แทรฟเฟิร์ด ทุบเอาชนะลิเวอร์พูลขาดลอย 3-1 เมื่อเดือนกันยายน ปีที่แล้ว,สำหรับเกมคู่ที่ 2 นั้น ปืนใหญ่ อาร์เซนอล ทีมจ่าฝูง จะยกพลบุกไปเยือน ช่างปั้นหม้อ สโต๊ก ซิตี้ ที่สนามบริทานเนีย สเตเดียม เริ่มเตะเวลา 23.15 น. ถ่ายทอดสดทางซีทีเอช สเตเดียม 3 เกมนี้ ปืนใหญ่ จะประมาทฝีเท้าสโต๊กไม่ได้เด็ดขาด เพราะเคยล้มยักษ์ปราบทีมใหญ่อย่าง แมนฯ ยู และ แมนฯ ซิตี้ มาแล้ว โดยแมตช์นี้เจ้าบ้านสโต๊กจะส่ง โบยาน เกอร์กิช และ มาร์โก อาร์เนาโตวิช เป็นตัวอันตรายในแนวรุก ส่วนอาร์เซนอลมีข่าวดีอาจจะได้ อเล็กซิส ซานเชซ กองหน้าทีมชาติชิลี คัมแบ็กกลับมาลงสนาม ทว่าขุมกำลังอื่นๆยังปึ้ก นำโดย เมซุต โอซิล, โจเอล แคมป์เบลล์, ธีโอ วัลคอตต์ และ โอลิวิเยร์ ชิรูด์ แนวโน้มเกมนี้ คาดว่าปืนใหญ่เจองานไม่ง่ายที่จะบุกมาเอาชนะสโต๊กถึงถิ่น และดีไม่ดีอาจทำได้แค่เสมอด้วย.
ศึกแดงเดือดหนที่ 194 หงส์- แดง ลิเวอร์พูล หวังจะเปิดรังแอนฟิลด์ล้างแค้น ผีแดง แมนฯยู ให้ได้ในการแข่งขันฟุตบอลพรีเมียร์ลีก อังกฤษ คู่บิ๊กแมตช์หยุดโลก ขณะที่ ปืนใหญ่ จะเกมบุกเยือน ช่างปั้นหม้อ สโต๊ก ซิตี้
พรีวิว,พรีเมียร์ลีก,แดงเดือด,ลิเวอร์พูล,แมนเชสเตอร์ ยูไนเต็ด,อาร์เซนอล,สโต๊ก ซิตี้,ข่าว,ข่าวกีฬา,ไทยรัฐออนไลน์